Lav et referat af nedenstående tekst:

Tekst:
Hos KNN Energi rådgivning går det stærkt. Rigtig stærkt. Det vælter faktisk ind med både kunder og nye ansatte. - Vi får flere og flere og flere henvendelser. Det er helt klart krigen i Ukraine og gasprisernes himmelflugt, som jo er tredobbelt inden for det sidste halve års tid. Inden for det sidste trekvart år, der har vi ansat syv nye energikonsulenter. Vi har måtte udvide vores kontor til det dobbelte, og vi er ikke færdige endnu, siger Kjeld Dahl direktør i KNN Energirådgivning i Nørresundby. Fredag er kunden et bestyrelsesmedlem fra Grundejerforeningen Klitheden i Hune. - Selve krigen, den gjorde jo, at man begyndte at tænke på gassen, og gaskunderne fik jo nogle enormt høje priser, fortæller bestyrelsesmedlem Karen Eck. Hun og resten af grundejerforeningens bestyrelse repræsenterer 141 husstande i Hune. De er på jagt efter en ny, stabil og ikke mindst billigere energiløsning til området. - Det vil man jo gerne så hurtigt som muligt, men jeg synes også, vi skal gøre arbejdet ordentligt. Finde ud af nogle langtidsholdbare løsninger, påpeger Karen Eck. Fjernvame, varmepumper og lignende. Mange ting er i spil, så længe grundejerne kan komme væk fra gas og olie. - Med de gaspriser så er det ultra kort tilbagebetalingstid, de får ud af det, slutter Kjeld Dahl. Gennemsnitsprisen for naturgas er ifølge Dansk Industri indtil nu 112 procent højere i 2022 end i 2021.

Referat:
Nye ansatte, mere plads og flere kunder. Energirådgivere har travlt efter krigen i Ukraine.